     วันนี้เหล่าแม่บ้านเกิดอาการคันปากอยากจะไปนั่งเมาท์มอยกัน แต่จะไปไหนไกลก็กลัวจะกลับกันลำบากก็เลยเลือกร้านนี้ครับ ครัวสุวรรณา ร้านอาหารใกล้บ้านทุกๆคน ร้านอาหารไทยรสชาติจัดจ้านแอบมีอาหารเวียดนามนิดหน่อย ส่วนรสชาติก็สั่งได้ดั่งใจครับ ต้องการรสไหนบอกพ่อครัวได้ครับ

     อาหารที่ทานในวันนี้มีดังนี้ครับ

  - ป่อเปี๊ยะทอด ทอดมาได้ดีครับ กรอบนอก นุ่มใน ไม่อมน้ำมัน ส่วนใส้ก็ให้มาเยอะ หอมกลิ่นพริกไทยอ่อนๆ

  - ไข่เจียวหมูสับ ใส่หมูสับมาเยอะดีครับ 

  - ยำ..... ? ยำอะไรหว่า เป็นถั่วฝักยาวชุบแป้งทอดกรอบๆ มีน้ำยำมาให้ทานคู่กัน ตัวน้ำยำสีแดงแปร้ด ในน้ำยำจะใส่หมูสับ กุ้ง และพริกแห้งครับ น้ำยำจะเหมือนยำถั่วพลูเลย อร่อยดีครับ

  - ปูหลน จานนี้ไม่ผ่านครับ ปูที่ใส่มาไม่สด แถมรสชาติของหลนหวานเจี๊ยบ ไม่ไหวครับ

  - ปีกไก่ทอด ปีกไก่ทอดได้เหลือง กรอบ อร่อยมากครับ

  - แหนมซี่โครงหมู แหนมซี่โครงหมูส่งตรงมาจากหนองคาย ทอดมาได้ดีแถมยังมีเครื่องเคียงให้ทานคู่กันด้วย 

  - แกงเลียง ต้องบอกว่าอร่อยเลยครับจานนี้ ซดร้อนๆคล่องคอดีจริงๆ

  - ป่อเปี๊ยะพระจันทร์ จานนี้ต้องสั่งทุกครั้งที่มาครับ อร่อยมาก

  - ยำถั่วพลู จานนี้ก็พลาดไม่ได้ครับ ถั่วพลูกรอบๆ น้ำยำรสเข้มข้น กุ้งที่ใส่มาก็สด 

  - ปลากระพงทอดน้ำปลา ปลากระพงตัวใหญ่ๆทอดมาได้เหลืองกรอบจนทานได้ทั้งก้าง ทานคู่กับน้ำยำสีขาวแปลกตานิดๆแต่อร่อยดีครับ 

  - สลัดกุ้งทอด จานนี้รสชาติธรรมดาครับ แต่ชอบที่กุ้งเพราะกุ้งสดมากครับ

  - แหนมเนือง ที่ร้านนี้ใช้แหนมเนืองที่สั่งตรงมาจากร้านคุณแดง หนองคาย เรื่องรสชาติรับประกันได้ว่าอร่อยครับ 

  - ข้าวผัดหมู ร้านนี้ข้าวผัดอร่อยครับ ผัดข้าวมาได้ร่วนดี หอมกลิ่นกระทะอ่อนๆ 

  - หมึกผัดไข่เค็ม จานนี้ก็อร่อยครับหมึกสดดีส่วนตัวซอสไข่เค็มก็เข้มข้น อร่อยมากๆครับ

     สรุป พลังการเมาท์มอยของผู้หญิงมันช่างน่ากลัวจริงๆ เมาท์ไป กินไป เพลิดเพลินกันสุดๆ
ส่วนผมก็ไปวิ่งเล่น เอ้ยยย !! ไปวิ่งตามเด็กๆครับ อิ อิ